Ericu950/Stoicheia-meter-silver huggingface dataset:
ἔγνω γὰρ ὁ τεχνίτης , ὅτι τὸ μὴ ἀκούειν ἕκαστον τούτων τῆς τοῦ πλησίον φωνῆς λυσιτελές ἐστιν , ἀλλὰ τὰ μὲν τῆς ψυχῆς μέρη ταῖς οἰκείαις δυνάμεσιν ἀσυγχύτοις χρῆσθαι πρὸς τὴν τῶν ζῴων ὠφέλειαν καὶ τὴν πρὸς ἄλληλα κοινωνίαν ἀφῃρῆσθαι , τὰ δὲ τῆς κακίας εἰς σύγ χυσιν καὶ φθορὰν ἀχθῆναι παντελῆ , ἵνα μή τε συμφωνήσαντα μή τε καθ ἑαυτὰ ὄντα ζημία τοῖς ἀμείνοσι γένηται .
παρὸ καὶ λέγει ·
„ διέσπειρεν αὐτοὺς κύριος ἐκεῖθεν “  Gen .
11 , 8  , ἐν ἴσῳ τῷ ἐσκέδασεν , ἐφυγάδευσεν , ἀφανεῖς ἐποίησε ·
τὸ γὰρ σπείρειν ἀγαθῶν , κακῶν δὲ αἴτιον τὸ διασπείρειν , ὅτι τὸ μὲν ἐπιδόσεως καὶ αὐξήσεως καὶ γενέσεως ἑτέρων ἕνεκα συμβαίνει , τὸ δ ἀπωλείας καὶ φθορᾶς 0 1 .
βούλεται δὲ ὁ φυτουργὸς θεὸς σπείρειν μὲν ἐν τῷ παντὶ κ αλοκἀγαθίαν , διασπείρειν δὲ καὶ ἐλαύνειν ἐκ τῆς τοῦ κόσμου πολιτείας τὴν ἐπάρατον ἀσέβειαν , ἵν ἤδη ποτὲ παύσωνται τὴν κακίας πόλιν καὶ τὸν ἀθεότητος πύργον οἰκοδομοῦντες μισάρετοι τρόποι .
τούτων γὰρ σκεδασθέντων οἱ πάλαι πεφευγότες τὴν τυραννίδα τῆς ἀφροσύνης ἑνὶ κηρύγματι κάθοδον εὑρήσουσι , γράψαντός τε καὶ βεβαιώσαντος θεοῦ τὸ κήρυγμα , ὡς δηλοῦσιν οἱ χρησμοί , ἐν οἷς διείρηται ὅτι „ ἐὰν ᾖ ἡ διασπορά σου ἀπ ἄκρου τοῦ οὐρανοῦ ἕως ἄκρου τοῦ οὐρανοῦ , ἐκεῖθεν συνάξει σε “  Deut .
ὥστε τὴν μὲν ἀρετῶν συμφωνίαν ἐμπρεπὲς ἁρμόζεσθαι θεῷ , τὴν δὲ κακιῶν διαλύειν τε καὶ φθείρειν 0 .
οἰκειότατον δὲ κακίας ὄνομα σύγχυσις 0 ·
οὗ πίστις ἐναργὴς πᾶς ἄφρων , λόγοις καὶ βουλαῖς καὶ πράξεσιν ἀδοκίμοις καὶ πεφορημέναις χρώμενος 0 .
„ Καὶ εἶπε κύριος τῷ Ἀβραάμ ·
ἄπελθε ἐκ τῆς γῆς σου καὶ ἐκ τῆς συγγενείας σου καὶ ἐκ τοῦ οἴκου τοῦ πατρός σου εἰς τὴν γῆν , ἥν σοι δείξω ·
καὶ ποιήσω σε εἰς ἔθνος μέγα καὶ εὐλογήσω σε καὶ μεγαλυνῶ τὸ ὄνομά σου , καὶ ἔσῃ εὐλογητός .
καὶ εὐλογήσω τοὺς εὐλογοῦντάς σε , καὶ τοὺς καταρωμένους σε καταράσομαι , καὶ ἐνευλογηθήσονται ἐν σοὶ πᾶσαι αἱ φυλαὶ τῆς γῆς “  Gen .
βουληθεὶς ὁ θεὸς τὴν ἀνθρώπου ψυχὴν καθῆραι πρῶτον αὐτῇ δίδωσιν ἀφορμὴν εἰς σωτηρίαν παντελῆ τὴν ἐκ τριῶν χωρίων μετανάστασιν , σώματος , αἰσθήσεως , λόγου τοῦ κατὰ προφοράν ·
τὴν μὲν γὰρ γῆν σώματος , τὴν δὲ συγγένειαν αἰσθήσεως , τὸν δὲ τοῦ πατρὸς οἶκον λόγου συμβέβηκεν εἶναι σύμβολον 0 1 2 .
ὅτι τὸ μὲν σῶμα καὶ ἐκ γῆς ἔλαβε τὴν σύστασιν καὶ ἀναλύεται πάλιν εἰς γῆν  μάρτυς δὲ Μωυσῆς , ὅταν φῇ 0 ·
„ γῆ εἶ , καὶ εἰς γῆν ἀπελεύσῃ “  Gen .
καὶ γὰρ παγῆναί φησιν αὐτὸ χοῦν εἰς ἀνθρωπείαν μορφὴν τοῦ θεοῦ διαπλάσαντος , ἀνάγκη δὲ τὸ λυόμενον εἰς τὰ δεθέντα λύεσθαι  , αἴσθησις δὲ συγγενὲς καὶ ἀδελφόν ἐστι διανοίας , ἄλογον λογικῆς , ἐπειδὴ μιᾶς ἄμφω μέρη ψυχῆς ταῦτα , πατρὸς δὲ οἶκος ὁ λόγος , ὅτι πατὴρ μὲν ἡμῶν ὁ νοῦς σπείρων εἰς ἕκαστον τῶν μερῶν τὰς ἀφ ἑαυτοῦ δυνάμεις καὶ διανέμων εἰς αὐτὰ τὰς ἐνεργείας ἐπιμέλειάν τε καὶ ἐπιτροπὴν ἀνημμένος ἁπάντων , οἶκος δέ , ἐν ᾧ διαιτᾶται , τῆς ἄλλης ὑπεξῃρημένος οἰκίας ὁ λόγος 0 1 2 ·
καθάπερ γὰρ ἀνδρὸς ἑστία , καὶ νοῦ λόγος ἐνδιαίτημα 0 1 .
ἑαυτὸν γοῦν καὶ ὅσα ἂν ἐνθυμήματα τέκῃ , ὥσπερ ἐν οἴκῳ τῷ λόγῳ διαθεὶς καὶ διακοσμήσας ἐπιδείκνυται .
μὴ θαυμάσῃς δέ , εἰ νοῦ τὸν λόγον ἐν ἀνθρώπῳ κέκληκεν οἶκον ·
καὶ γὰρ τὸν τῶν ὅλων νοῦν , τὸν θεόν , οἶκον ἔχειν φησὶ τὸν ἑαυτοῦ λόγον .
οὗ τὴν φαντασίαν ὁ ἀσκητὴς λαβὼν ἄντικρυς ὁμολογεῖ ὅτι „ οὐκ ἔστι τοῦτο ἀλλ ἢ οἶκος θεοῦ “  Gen 0 .
28 , 17  , ἴσον τῷ ὁ τοῦ θεοῦ οἶκος οὐκ ἔστι τοῦτο τῶν εἰς δεῖξιν ἐρχομένων ἢ συνόλως πιπτόντων ὑπ αἴσθησιν , οὐκ ἔστιν , ἀλλ ἀόρατος , ἀειδής , ψυχῇ μόνον ὡς ψυχῇ καταλαμβανόμενος 0 .
τίς ἂν οὖν εἴη πλὴν ὁ λόγος ὁ πρεσβύτερος τῶν γένεσιν εἰληφότων , οὗ καθάπερ οἴακος ἐνειλημμένος ὁ τῶν ὅλων κυβερνήτης πηδαλιουχεῖ τὰ σύμπαντα , καὶ ὅτε ἐκοσμοπλάστει χρησάμενος ὀργάνῳ τούτῳ πρὸς τὴν ἀνυπαίτιον τῶν ἀποτελουμένων σύστασιν 0 ;
ὡς μὲν τοίνυν γῆν μὲν τὸ σῶμα , συγγένειαν δὲ τὴν αἴσθησιν , οἶκον δὲ πατρὸς τὸν λόγον αἰνίττεται , δεδηλώκαμεν 0 1 2 .
τὸ δὲ „ ἄπελθε ἐκ τούτων “ οὐκ ἔσθ ὅμοιον τῷ διαζεύχθητι κατὰ τὴν οὐσίαν , ἐπεὶ θάνατον ἦν διαγορεύοντος ἡ πρόσταξις , ἀλλ ἴσον τῷ τὴν γνώμην ἀλλοτριώθητι , πρὸς μηδενὸς περισχεθεὶς αὐτῶν ὑπεράνω στῆθι πάντων 0 ·
ὑπήκοοί σού εἰσι , μηδέποτε ὡς ἡγεμόσι χρῶ ·
βασιλεὺς ὢν ἄρχειν ἀλλὰ μὴ ἄρχεσθαι πεπαίδευσο , πάντα τὸν αἰῶνα γίνωσκε σεαυτόν , ὡς καὶ Μωυσῆς πολλαχοῦ διδάσκει λέγων „ πρόσεχε σεαυτῷ “  Exod .
οὕτως γὰρ ὧν τε ὑπακούειν καὶ οἷς ἐπιτάττειν προσῆκεν αἰσθήσῃ .
ἄπελθε οὖν ἐκ τοῦ περὶ σεαυτὸν γεώδους , τὸ παμμίαρον , ὦ οὗτος , ἐκφυγὼν δεσμωτήριον , τὸ σῶμα , καὶ τὰς ὥσπερ εἱρκτοφύλακας ἡδονὰς καὶ ἐπιθυμίας αὐτοῦ παντὶ σθένει καὶ πάσῃ δυνάμει , μηδὲν τῶν εἰς κάκωσιν παρείς , ἀλλὰ πάντα ἀθρόα συλλήβδην ἐπανατεινάμενος .
ἄπελθε κ ἀκ τῆς συγγενοῦς αἰσθήσεως ·
νυνὶ μὲν γὰρ κέχρηκας ἑκάστῃ σεαυτὸν καὶ γέγονας ἀλλότριον τῶν δεδανεισμένων ἀγαθὸν ἀποβεβληκὼς τὸ ἴδιον .
οἶδας δέ , κ ἂν πάντες ἡσυχάζωσιν , ὡς ὀφθαλμοί σε ἄγουσι καὶ ὦτα καὶ ἡ ἄλλη τῆς συγγενείας πληθὺς ἅπασα πρὸς τὰ φίλα ἑαυτοῖς .
ἐὰν δὲ ἐθελήσῃς κομίσασθαι τὰ σαυτοῦ δάνεια καὶ τὴν ἰδίαν κτῆσιν περιβαλέσθαι μηδὲν αὐτῆς διαζεύξας ἢ ἀλλοτριώσας μέρος , εὐδαίμονος μεταποιήσῃ βίου , χρῆσιν καὶ ἀπόλαυσιν οὐκ ὀθνείων ἀλλ οἰκείων ἀγαθῶν εἰς ἀεὶ καρπούμενος .
ἀλλὰ μετανάστηθι κ ἀκ τοῦ κατὰ προφορὰν λόγου , ὃν πατρὸς οἶκον ὠνόμασεν , ἵνα μὴ ῥημάτων καὶ ὀνομάτων ἀπατηθεὶς κάλλεσι τοῦ πρὸς ἀλήθειαν κάλλους , ὅπερ ἐστὶν ἐν τοῖς δηλουμένοις πράγμασι , διαζευχθῇς .
ἄτοπον γὰρ ἢ σκιὰν σωμάτων ἢ μίμημα ἀρχετύπων φέρεσθαι πλέον 0 ·
σκιᾷ μὲν δὴ καὶ μιμήματι ἔοικεν ἑρμηνεία , σώμασι δὲ καὶ ἀρχετύποις αἱ τῶν διερμηνευομένων φύσεις πραγμάτων , ὧν τὸν ἐφιέμενον τοῦ εἶναι μᾶλλον ἢ τοῦ δοκεῖν χρὴ περιέχεσθαι διοικιζόμενον ἀπ  ἐκείνων 0 1 .
ἐπειδὰν γοῦν ὁ νοῦς ἄρξηται γνωρίζειν ἑαυτὸν καὶ τοῖς νοητοῖς ἐνομιλεῖν θεωρήμασιν , ἅπαν τὸ κλινόμενον τῆς ψυχῆς πρὸς τὸ αἰσθητὸν εἶδος ἀπώσεται , ὃ κέκληται παρ Ἑβραίοις Λώτ .
οὗ χάριν ὁ σοφὸς εἰσάγεται λέγων ἄντικρυς ·
„ διαχωρίσθητι ἀπ ἐμοῦ “  Gen .
συνοικεῖν γὰρ ἀμήχανον τὸν ἀσωμάτων καὶ ἀφθάρτων ἔρωτι κατεσχημένον τῷ πρὸς τὰ αἰσθητὰ καὶ θνητὰ ῥέποντι 0 .
παγκάλως οὖν ὁ ἱεροφάντης μίαν τῆς νομοθεσίας ὅλην ἱερὰν βίβλον Ἐξαγωγὴν ἀνέγραψεν οἰκεῖον ὄνομα εὑράμενος τοῖς περιεχομένοις χρησμοῖς ·
ἅτε γὰρ παιδευτικὸς ὢν καὶ πρὸς νουθεσίαν καὶ σωφρονισμὸν ἑτοιμότατος τῶν οἵων τε νουθετεῖσθαι καὶ σωφρονίζεσθαι πάντα τῆς ψυχῆς τὸν λεὼν ἀπὸ τῆς Αἰγυπτίας χώρας , τοῦ σώματος , καὶ τῶν οἰκητόρων αὐτῆς ἐξελεῖν διανοεῖται , χαλεπώτατον καὶ βαρύτατον ἄχθος ἡγούμενος ὁρατικὴν διάνοιαν πρὸς σαρκὸς ἡδονῶν πιεσθῆναι καὶ ἐπιτάγμασιν ὑπηρετεῖν , ἅττ ἂν αἱ ἀνηλεεῖς προστάττωσιν ἐπιθυμίαι .
τούτους μὲν οὖν στενάξαντας καὶ πολλὰ ἐκδακρύσαντας τὴν σωματικὴν εὐθηνίαν καὶ τὰς τῶν ἐκτὸς ἀφθόνους περιουσίας  λέγεται γὰρ ὅτι „ ἐστέναξαν οἱ υἱοὶ Ἰσραὴλ ἀπὸ τῶν ἔργων “  Exod .
2 , 23   ὑφηγησαμένου τοῦ ἵλεω θεοῦ τὰ περὶ τὴν ἔξοδον ὁ προφήτης αὐτοῦ ῥύεται .
εἰσὶ δ οἳ μέχρι τῆς τελευτῆς τὰς πρὸς σῶμα σπονδὰς ἔθεντο καὶ ὥσπερ λάρνακι ἢ σορῷ ἢ ὅπως ὀνομάζειν ἑτέρως φίλον τῷδε ἐνετάφησαν 0 .
ὧν τὰ μὲν ὅσα φιλοσώματα καὶ φιλοπαθῆ μέρη λήθῃ παραδοθέντα κατορύττεται 0 ·
εἰ δέ πού τι φιλάρετον παρανέβλαστε , μνήμαις ἀνασῴζεται , δι ὧν τὰ καλὰ ζωπυρεῖσθαι πέφυκε .
τὰ γοῦν ὀστᾶ Ἰωσήφ , λέγω δὴ τὰ μόνα ὑπολειφθέντα τῆς τοσαύτης ψυχῆς ἀδιάφθορα καὶ ἀξιομνημόνευτα εἴδη , περιποιεῖται ὁ ἱερὸς λόγος  Gen .
50 , 25  , ἄτοπον ἡγούμενος καθαρὰ μὴ καθαροῖς συνεζεῦχθαι 0 .
τὰ δ ἀξιομνημόνευτα ταῦτα ἦν ·
τὸ πιστεῦσαι ὅτι „ ἐπισκέψεται ὁ θεὸς “ τὸ ὁρατικὸν γένος  Gen 0 .
50 , 24  καὶ οὐ παραδώσει μέχρι παντὸς αὐτὸ ἀμαθίᾳ , τυφλῇ δεσποίνῃ , τὸ διακρῖναι τά τε θνητὰ τῆς ψυχῆς καὶ τὰ ἄφθαρτα καὶ τὰ μὲν ὅσα περὶ τὰς σώματος ἡδονὰς καὶ τὰς ἄλλας παθῶν ἀμετρίας θνητὰ ὄντα Αἰγύπτῳ καταλιπεῖν , περὶ δὲ τῶν ἀφθάρτων σπονδὴν ποιήσασθαι , ὅπως μετὰ τῶν ἀναβαινόντων εἰς τὰς ἀρετῆς πόλεις διακομισθῇ , καὶ ὅρκῳ τὴν σπονδὴν ἐμπεδώσασθαι .
τίνα οὖν τὰ ἄφθαρτα 0 ;
ἡ πρὸς ἡδονὴν ἀλλοτρίωσις τὴν λέγουσαν 0 ·
συνευνασθῶμεν  Gen .
39 , 7  καὶ τῶν ἀνθρωπείων ἀπολαύσωμεν ἀγαθῶν , ἡ μετὰ καρτερίας ἀγχίνοια , δι ἧς τὰ τῶν κενῶν δοξῶν νομιζόμενα ἀγαθὰ ὡς ἂν ἐνύπνια ὄντα * * * διακρίνει καὶ διαστέλλει , ὁμολογῶν τὰς μὲν ἀληθεῖς καὶ σαφεῖς τῶν πραγμάτων συγκρίσεις εἶναι κατὰ θεόν  Gen .
40 , 8  , τὰς δὲ ἀδήλους καὶ ἀσαφεῖς φαντασίας κατὰ τὸν πλάνητα καὶ τύφου μεστὸν μήπω κεκαθαρμένων ἀνθρώπων βίον ταῖς διὰ σιτοπόνων καὶ μαγείρων καὶ οἰνοχόων τέρψεσι χαίροντα , τὸ μὴ ὑπήκοον , ἀλλ  ἄρχοντα Αἰγύπτου πάσης , τῆς σωματικῆς χώρας , ἀναγραφῆναι  Gen .
41 , 41  , τὸ αὐχεῖν ἐπὶ τῷ γένος εἶναι Ἑβραίων  Gen 0 .
40 , 15  , οἷς ἔθος ἀπὸ τῶν αἰσθητῶν ἐπὶ τὰ νοητὰ μετανίστασθαι  περάτης γὰρ ὁ Ἑβραῖος ἑρμηνεύεται  , τὸ σεμνύνεσθαι ὅτι „ ὧδε οὐκ ἐποίησεν οὐδέν “  ibid . 0
τὸ γὰρ μηδὲν τῶν ἐνταῦθα σπουδαζομένων παρὰ τοῖς φαύλοις ἐργάσασθαι , διαμισῆσαι δὲ καὶ ἀποστραφῆναι πάντα οὐ μετρίως ἐπαινετόν  , τὸ ἐμπαίζειν ἐπιθυμιῶν καὶ πάντων παθῶν ἀμετρίαις , τὸ φοβεῖσθαι τὸν θεόν  Gen 0 1 .
42 , 18  , εἰ καὶ μηδέπω γέγονεν ἀγαπᾶν ἱκανός , τὸ ζωῆς ἐν Αἰγύπτῳ μεταποιεῖσθαι τῆς ἀληθοῦς  ὃ δὴ θαυμάσας ὁ ὁρῶν , καὶ γὰρ ἄξιον ἦν καταπλαγῆναι , φησί ·
„ μέγα μοί ἐστιν , εἰ ἔτι ὁ υἱός μου Ἰωσὴφ ζῇ “  Gen .
45 , 28  , ἀλλὰ μὴ κεναῖς δόξαις καὶ τῷ νεκροφορουμένῳ σώματι συντέθνηκε  , τὸ ὁμολογεῖν ὅτι „ τοῦ θεοῦ ἐστι “  Gen 0 .
50 , 19  , τῶν δ εἰς γένεσιν ἐλθόντων οὐδενός , τὸ γνωριζόμενον τοῖς ἀδελφοῖς πάντας τοὺς φιλοσωμάτους κινῆσαι καὶ σαλεῦσαι τρόπους ἑστάναι παγίως ἐπὶ τῶν ἰδίων οἰομένους δογμάτων καὶ ἀνὰ κράτος ἀπώσασθαι  Gen 0 .
2  , τὸ φάναι μὴ πρὸς ἀνθρώπων ἀπεστάλθαι , ὑπὸ δὲ τοῦ θεοῦ κεχειροτονῆσθαι  Gen 0 .
8  πρὸς τὴν τοῦ σώματος καὶ τῶν ἐκτὸς ἔννομον ἐπιστασίαν , πολλὰ δὲ καὶ ἄλλα τούτοις ὁμοιότροπα τῆς ἀμείνονος καὶ ἱερωτέρας ὄντα τάξεως , Αἴγυπτον τὸν σωματικὸν οἶκον οἰκεῖν οὐκ ἀνέχεσθαι οὐ δ ἐνθάπτεσθαι σορῷ τὸ παράπαν , ἔξω δὲ παντὸς τοῦ θνητοῦ κεχωρηκότα παρέπεσθαι θεσμοθέτῃ λόγῳ Μωυσῇ ποδηγετοῦντι 0 ·
τροφεὺς γὰρ καὶ τιθηνὸς οὗτος ἀστείων ἔργων , λόγων , βουλευμάτων , ἅ , κ ἂν τοῖς ἐναντίοις ἀνακραθῇ ποτε διὰ τὴν ὑποσύγχυτον τοῦ θνητοῦ πολυμιγίαν , οὐδὲν ἧττον διακρίνει παρελθών , ἵνα μὴ μέχρι παντὸς τὰ κ αλοκἀγαθίας σπέρματα καὶ φυτὰ ἀφανισθέντα οἴχηται .
καὶ προτρέπεται μάλα ἐρρωμένως ἀπολιπεῖν τὴν παντὸς ἀτόπου χρηματίζουσαν μητέρα , μὴ μέλλοντας καὶ βραδύνοντας , ἀλλ  ὑπερβάλλοντι τάχει χρωμένους ·
φησὶ γὰρ μετὰ σπουδῆς δεῖν θύειν τὸ Πάσχα  Exod .
12 , 11  , τὸ δέ ἐστιν ἑρμηνευθὲν διάβασις , ἵν  ἀνενδοιάστῳ γνώμῃ καὶ προθυμίᾳ συντόνῳ χρώμενος ὁ νοῦς τήν τε ἀπὸ τῶν παθῶν ἀμεταστρεπτὶ ποιῆται διάβασιν καὶ τὴν πρὸς τὸν σωτῆρα θεὸν εὐχαριστίαν , ὃς εἰς ἐλευθερίαν οὐ προσδοκήσαντα αὐτὸν ἐξείλετο .
καὶ τί θαυμάζομεν , εἰ τὸν ὑπηγμένον κράτει πάθους ἀλόγου προτρέπει μὴ ἐνδιδόναι μη δὲ τῇ ῥύμῃ τῆς ἐκείνου φορᾶς κατασυρῆναι , βιάσασθαι δὲ ἀντισχόντα κ ἄν , εἰ μὴ δύναιτο , ἀποδρᾶναι ;
δευτέρα γὰρ ἔφοδος εἰς σωτηρίαν τοῖς ἀμύνεσθαι μὴ δυναμένοις δρασμός ἐστιν ·
ὁπότε καὶ τὸν ἀγωνιστὴν φύσει καὶ μηδέποτε παθῶν δοῦλον γεγενημένον , ἀεὶ δὲ ἀθλοῦντα τοὺς πρὸς ἕκαστον αὐτῶν ἄθλους , οὐκ ἐᾷ μέχρι παντὸς τοῖς παλαίσμασι χρήσασθαι , μή ποτε τῷ συνεχεῖ τῆς εἰς τ αὐτὸ συνόδου χαλεπὴν ἀπ ἐκείνων κῆρα ἀναμάξηται ·
πολλοὶ γὰρ ἤδη καὶ ἀντιπάλου κακίας ἐγένοντο μιμηταί , ὡς ἀρετῆς ἔμπαλιν ἕτεροι 0 .
διὸ λόγιον ἐχρήσθη τοιόνδε ·
„ ἀποστρέφου εἰς τὴν γῆν τοῦ πατρός σου καὶ εἰς τὴν γενεάν σου , καὶ ἔσομαι μετὰ σοῦ “  Gen .
31 , 3  , ἴσον τῷ γέγονας μὲν ἀθλητὴς τέλειος καὶ βραβείων καὶ στεφάνων ἠξιώθης ἀγωνοθετούσης ἀρετῆς καὶ προτεινούσης ἆθλά σοι τὰ νικητήρια 0 ·
κατάλυσον δὲ ἤδη τὸ φιλόνεικον , ἵνα μὴ πάντοτε πονῇς , ἀλλὰ καὶ τῶν πονηθέντων ἀπόνασθαι δυνηθῇς .
τοῦτο δὲ ἐνταυθοῖ καταμένων οὐδέποτε εὑρήσεις τοῖς αἰσθητοῖς ἔτι συνοικῶν καὶ ταῖς σωματικαῖς ἐνδιατρίβων ποιότησιν , ὧν Λάβαν ἐστὶν ἔξαρχος  ὄνομα δὲ ποιότητος τοῦτ ἐστίν  , ἀλλὰ μετανάστην χρὴ γενέσθαι εἰς τὴν πατρῴαν γῆν τὴν ἱεροῦ λόγου καὶ τρόπον τινὰ τῶν ἀσκητῶν πατρός ·
ἡ δ ἐστὶ σοφία , τῶν φιλαρέτων ψυχῶν ἄριστον ἐνδιαίτημα .
ἐν ταύτῃ τῇ χώρᾳ καὶ γένος ἐστί σοι τὸ αὐτομαθές , τὸ αὐτοδίδακτον , τὸ νηπίας καὶ γαλακτώδους τροφῆς ἀμέτοχον , τὸ χρησμῷ θείῳ καταβαίνειν εἰς Αἴγυπτον κεκωλυμένον  Gen .
26 , 2  καὶ τῆς σαρκὸς ἐντυγχάνειν δελεαζούσαις ἡδοναῖς , ἐπίκλησιν Ἰσαάκ 0 .
οὗ τὸν κλῆρον παραλαβὼν ἐξ ἀνάγκης ἀποθήσῃ τὸν πόνον ·
αἱ γὰρ ἀφθονίαι τῶν ἑτοίμων καὶ κατὰ χειρὸς ἀγαθῶν ἀπονίας αἴτιαι 0 .
πηγὴ δέ , ἀφ ἧς ὀμβρεῖ τὰ ἀγαθά , ἡ τοῦ φιλοδώρου θεοῦ σύνοδός ἐστιν ·
οὗ χάριν ἐπισφραγιζόμενος τὰ τῶν εὐεργεσιῶν φησιν ·
„ ἔσομαι μετὰ σοῦ “ .
τί οὖν ἂν ἐπιλίποι καλὸν τοῦ τελεσφόρου  παντὸς  παρόντος θεοῦ μετὰ χαρίτων τῶν παρθένων αὐτοῦ θυγατέρων , ἃς ἀδιαφθόρους καὶ ἀμιάντους ὁ γεννήσας πατὴρ κουροτροφεῖ ;
τότε μελέται μὲν καὶ πόνοι καὶ ἀσκήσεις ἡσυχάζουσιν , ἀναδίδοται δὲ ἄνευ τέχνης φύσεως προμηθείᾳ πάντα ἀθρόα πᾶσιν ὠφέλιμα .
καλεῖται δ ἡ φορὰ τῶν αὐτοματιζομένων ἀγαθῶν ἄφεσις , ἐπειδήπερ ὁ νοῦς ἀφεῖται τῶν κατὰ τὰς ἰδίας ἐπιβολὰς ἐνεργειῶν καὶ ὥσπερ τῶν ἑκουσίων ἠλευθέρωται διὰ τὴν πληθὺν τῶν ὑομένων καὶ ἀδιαστάτως ἐπομβρούντων .
ἔστι δὲ ταῦτα θαυμασιώτατα φύσει καὶ περικαλλέστατα .
ὧν μὲν γὰρ ἂν ὠδίνῃ δι  ἑαυτῆς ἡ ψυχή , τὰ πολλὰ ἀμβλωθρίδια , ἠλιτόμηνα ·
ὅσα δὲ ἂν ἐπινίφων ὁ θεὸς ἄρδῃ , τέλεια καὶ ὁλόκληρα καὶ πάντων ἄριστα γεννᾶται .
τὸ ἐμαυτοῦ πάθος , ὃ μυριάκις παθὼν οἶδα , διηγούμενος οὐκ αἰσχύνομαι ·
βουληθεὶς ἔστιν ὅτε κατὰ τὴν συνήθη τῶν κατὰ φιλοσοφίαν δογμάτων γραφὴν ἐλθεῖν καὶ ἃ χρὴ συνθεῖναι ἀκριβῶς εἰδώς , ἄγονον καὶ στεῖραν εὑρὼν τὴν διάνοιαν ἄπρακτος ἀπηλλάγην , τὴν μὲν κακίσας τῆς οἰήσεως , τὸ δὲ τοῦ ὄντος κράτος καταπλαγείς , παρ ὃν τὰς τῆς ψυχῆς ἀνοίγνυσθαί τε καὶ συγκλείεσθαι μήτρας συμβέβηκεν .
ἔστι δὲ ὅτε κενὸς ἐλθὼν πλήρης ἐξαίφνης ἐγενόμην ἐπινιφομένων καὶ σπειρομένων ἄνωθεν ἀφανῶς τῶν ἐνθυμημάτων , ὡς ὑπὸ κατοχῆς ἐνθέου κορυβαντιᾶν καὶ πάντα ἀγνοεῖν , τὸν τόπον , τοὺς παρόντας , ἐμαυτόν , τὰ λεγόμενα , τὰ γραφόμενα .
σχεδὸν γὰρ ἑρμηνεύει εὕρεσιν , φωτὸς ἀπόλαυσιν , ὀξυδερκεστάτην ὄψιν , ἐνάργειαν τῶν πραγμάτων ἀριδηλοτάτην , οἵα γένοιτ ἂν δι ὀφθαλμῶν ἐκ σαφεστάτης δείξεως .
τὸ μὲν οὖν δεικνύμενον τὸ ἀξιόρατον καὶ ἀξιοθέατον καὶ ἀξιέραστόν ἐστι , τὸ τέλειον ἀγαθόν , ὃ καὶ τὰς τῆς ψυχῆς πικρίας πέφυκε μεταβάλλον γλυκαίνειν , ἡδυσμάτων συμπάντων παράρτυμα κάλλιστον , δι οὗ καὶ τὰ μὴ τρέφοντα τροφὴ γίνεται σωτήριος ·
λέγεται γὰρ ὅτι „ ἔδειξεν αὐτῷ κύριος ξύλον , καὶ ἐνέβαλεν αὐτὸ εἰς τὸ ὕδωρ “  Exod .
15 , 25  , τὸν κεχυμένον καὶ πλαδῶντα καὶ πικρίας γέμοντα νοῦν , ἵνα γλυκανθεὶς ἡμερωθῇ .
τὸ δὲ ξύλον τοῦτο οὐ μόνον τροφήν , ἀλλὰ καὶ ἀθανασίαν ἐπαγγέλλεται ·
τὸ γὰρ ξύλον τῆς ζωῆς ἐν μέσῳ τῷ παραδείσῳ φησὶ πεφυτεῦσθαι  Gen .
2 , 9  , τὴν ἀγαθότητα δορυφορουμένην ὑπὸ τῶν κατὰ μέρος ἀρετῶν καὶ τῶν κατ αὐτὰς πράξεων 0 ·
αὕτη γὰρ τὸν μεσαίτατον καὶ ἄριστον ἐν ψυχῇ κεκλήρωται τόπον .
ὁ δὲ ὁρῶν ἐστιν ὁ σοφός ·
τυφλοὶ γὰρ ἢ ἀμυδροὶ τὰς ὄψεις οἵ γε ἄφρονες 0 .
διὰ τοῦτο καὶ τοὺς προφήτας ἐκάλουν πρότερον τοὺς βλέποντας  I Reg .
καὶ ὁ ἀσκητὴς ἐσπούδασεν ὦτα ὀφθαλμῶν ἀντιδοὺς ἰδεῖν ἃ πρότερον ἤκουε , καὶ τυγχάνει τοῦ καθ ὅρασιν κλήρου τὸν ἐξ ἀκοῆς ὑπερβάς .
εἰς γὰρ τὸν ὁρῶντα Ἰσραὴλ μεταχαράττεται τὸ μαθήσεως καὶ διδασκαλίας νόμισμα , οὗπερ ἐπώνυμος ἦν Ἰακώβ , δι οὗ καὶ τὸ ὁρᾶν γίνεται φῶς τὸ θεῖον , ἀδιαφοροῦν ἐπιστήμης , ἣ τὸ τῆς ψυχῆς διοίγνυσιν ὄμμα καὶ πρὸς τὰς ὤτων τηλαυγεστέρας καὶ ἀριδηλοτέρας ἄγει καταλήψεις .
ὥσπερ γὰρ διὰ μουσικῆς τὰ κατὰ μουσικὴν καὶ διὰ πάσης τέχνης τὰ ἐν ἑκάστῃ καταλαμβάνεται , οὕτω καὶ διὰ σοφίας τὸ σοφὸν θεωρεῖται .
σοφία δὲ οὐ μόνον φωτὸς τρόπον ὄργανον τοῦ ὁρᾶν ἐστιν , ἀλλὰ καὶ αὑτὴν ὁρᾷ .
αὕτη θεοῦ τὸ ἀρχέτυπον  ἡλίου  φέγγος , οὗ μίμημα καὶ εἰκὼν ἥλιος 0 .
ὁ δὲ δεικνὺς ἕκαστα ὁ μόνος ἐπιστήμων θεός 0 ·
ἄνθρωποι μὲν γὰρ τῷ δοκεῖν ἐπίστασθαι λέγονται μόνον ἐπιστήμονες ·
ὁ δὲ θεὸς τῷ εἶναι ἧττον ἢ πέφυκε λέγεται ·
νικῶνται γὰρ ὑπὸ τῶν τοῦ ὄντος δυνάμεων οἱ περὶ αὐτὸν ἅπαντες ἅπαξ λόγοι .
τὴν δὲ σοφίαν αὐτοῦ διασυνίστησιν οὐ μόνον ἐκ τοῦ τὸν κόσμον δεδημιουργηκέναι , ἀλλὰ καὶ ἐκ τοῦ τὴν ἐπιστήμην τῶν γεγονότων ἱδρυκέναι βεβαιότατα παρ ἑαυτῷ ·
λέγεται γὰρ ὅτι „ εἶδεν ὁ θεὸς τὰ πάντα ὅσα ἐποίησεν “  Gen .
1 , 31  , οὐκ ἴσον τῷ ὄψιν ἑκάστοις προσέβαλεν , ἀλλ εἴδησιν καὶ γνῶσιν καὶ κατάληψιν ὧν ἐποίησεν εἶχεν .
οὐ τοίνυν εὐπρεπὲς ὑφηγεῖσθαι καὶ διδάσκειν καὶ δεικνύναι τὰ καθ ἕκαστα τοῖς ἀγνοοῦσιν ὅτι μὴ τῷ ἐπιστήμονι , ὅστις οὐχ ὡς ἄνθρωπος ὑπὸ τέχνης ὠφέληται , ἀλλ αὐτὸς ἀρχὴ καὶ πηγὴ τεχνῶν καὶ ἐπιστημῶν ἀνωμολόγηται 0 1 .
παρατετηρημένως δὲ οὐ τὸν ἐνεστῶτα , ἀλλὰ τὸν μέλλοντα τῇ ὑποσχέσει χρόνον προδιώρισται , εἰπὼν οὐχ ἣν δείκνυμι ἀλλ „ ἥν σοι δείξω “  Gen .
12 , 1  , εἰς μαρτυρίαν πίστεως ἣν ἐπίστευσεν ἡ ψυχὴ θεῷ , οὐκ ἐκ τῶν ἀποτελεσμάτων ἐπιδεικνυμένη τὸ εὐχάριστον , ἀλλ ἐκ προσδοκίας τῶν μελλόντων ·
ἀρτηθεῖσα γὰρ καὶ ἐκκρεμασθεῖσα ἐλπίδος χρηστῆς καὶ ἀνενδοίαστα νομίσασα ἤδη παρεῖναι τὰ μὴ παρόντα διὰ τὴν τοῦ ὑποσχομένου βεβαιότητα πίστιν , ἀγαθὸν τέλειον , ἆθλον εὕρηται ·
καὶ γὰρ αὖθις λέγεται , ὅτι „ ἐπίστευσεν Ἀβραὰμ τῷ θεῷ “  Gen .
15 , 6  , καὶ Μωυσεῖ δὲ ὁμοίως πᾶσαν ἐπιδειξάμενος τὴν γῆν φησιν , ὅτι „ ἔδειξα τοῖς ὀφθαλμοῖς σου , κ ἀκεῖ οὐκ εἰσελεύσῃ “  Deut .
μὴ μέντοι νομίσῃς ἐπὶ καθαιρέσει τοῦ πανσόφου , ὡς ὑπολαμβάνουσιν ἔνιοι τῶν ἀπερισκέπτων , τοῦτο εἰρῆσθαι ·
καὶ γὰρ εὔηθες τοὺς δούλους οἰηθῆναι πρὸ τῶν φίλων τοῦ θεοῦ τὴν ἀρετῆς χώραν διανέμεσθαι 0 .
ἀλλὰ πρῶτον ἐκεῖνό σοι βούλεται παραστῆσαι , ὅτι ἕτερος νηπίων καὶ ἕτερος τελείων χῶρός ἐστιν , ὁ μὲν ὀνομαζόμενος ἄσκησις , ὁ δὲ καλούμενος σοφία , ἔπειτα ὅτι τὰ κάλλιστα τῶν ἐν τῇ φύσει ὁρατὰ μᾶλλόν ἐστιν ἢ κτητά 0 1 2 ·
κτήσασθαι μὲν γὰρ τὰ θειοτέρας μοίρας λαχόντα πῶς ἔνεστιν ;
ἰδεῖν δ οὐκ ἀδύνατον , ἀλλ οὐχ ἅπασιν , ἔστι δ αὐτὸ μόνον τῷ καθαρωτάτῳ καὶ ὀξυωπεστάτῳ γένει , ᾧ τὰ ἴδια ἐπιδεικνύμενος ὁ τῶν ὅλων πατὴρ ἔργα μεγίστην πασῶν χαρίζεται δωρεάν .
θεωρητικοῦ γὰρ τίς ἀμείνων βίος ἢ μᾶλλον οἰκειούμενος λογικῷ 0 1 ;
διὰ τοῦτο καὶ τῆς τῶν θνητῶν ζῴων φωνῆς κριτήριον ἐχούσης ἀκοὴν τοὺς τοῦ θεοῦ λόγους οἱ χρησμοὶ φωτὸς τρόπον ὁρωμένους μηνύουσι ·
λέγεται γὰρ ὅτι „ πᾶς ὁ λαὸς ἑώρα τὴν φωνήν “  Exod .
20 , 18  , οὐκ ἤκουεν , ἐπειδήπερ οὐκ ἀέρος πλῆξις ἦν διὰ τῶν στόματος καὶ γλώττης ὀργάνων τὸ γινόμενον , ἀλλὰ φέγγος ἀρετῆς τὸ περιαυγέστατον , λογικῆς ἀδιαφοροῦν πηγῆς , ὃ καὶ ἑτέρωθι μηνύεται τὸν τρόπον τοῦτον 0 ·
„ ὑμεῖς ἑωράκατε , ὅτι ἐκ τοῦ οὐρανοῦ λελάληκα πρὸς ὑμᾶς “  Exod .
20 , 22  , οὐχὶ ἠκούσατε , διὰ τὴν αὐτὴν αἰτίαν .
ἔστι δ ὅπου τὰ ἀκουστὰ τῶν ὁρατῶν καὶ ἀκοὴν ὁράσεως διακρίνει λέγων ·
„ φωνὴν ῥημάτων ὑμεῖς ἠκούσατε , καὶ ὁμοίωμα οὐκ εἴδετε ἀλλ ἢ φωνήν “  Deut 0 .
4 , 12  , ἄγαν περιττῶς 0 ·
τὴν μὲν γὰρ εἰς ὄνομα καὶ ῥῆμα καὶ συνόλως τὰ τοῦ λόγου μέρη τεμνομένην ἀκουστὴν εἰκότως εἶπεν  ὑπὸ γὰρ ἀκοῆς δοκιμάζεται  , τὴν δὲ μὴ ῥημάτων μη δ ὀνομάτων ἀλλὰ θεοῦ φωνήν , ὁρωμένην τῷ τῆς ψυχῆς ὄμματι , ὁρατὴν δεόντως εἰσάγει .
προειπὼν δὲ τὸ „ ὁμοίωμα οὐκ εἴδετε “ ἐπιφέρει „ ἀλλ  ἢ φωνήν „ , ἣν πάντως εἴδετε  τὸ γὰρ προσυπακουόμενον τοῦτ ἂν εἴη  0 ·
ὥσθ οἱ μὲν τοῦ θεοῦ λόγοι ὅρασιν ἔχουσι τὴν ἐν ψυχῇ κριτήριον , ἀκοὴν δ οἱ εἰς ὀνομάτων καὶ ῥημάτων ἰδέας μεριζόμενοι 0 1 .
καινὸς δ ὢν ἐν ἅπασι τὴν ἐπιστήμην καὶ τοῦτ  ἰδίως καὶ ξένως κεκαινούργηκεν εἰπὼν ὁρατὴν εἶναι τὴν φωνήν , τὴν μόνην σχεδὸν τῶν ἐν ἡμῖν οὐχ ὁρατὴν ὑπεξῃρημένης διανοίας ·
τὰ μὲν γὰρ κατὰ τὰς ἄλλας αἰσθήσεις πάνθ ὁρατά , τὰ χρώματα , οἱ χυλοί , οἱ ἀτμοί , τὰ θερμά , τὰ ψυχρά , τὰ λεῖα , τὰ τραχέα , τὰ μαλακὰ καὶ σκληρά , ᾗ σώματα 0 .
τί δέ ἐστι τοῦτο , σαφέστερον ἐρῶ ·
ὁ χυλὸς ὁρατός ἐστιν , οὐχ ᾗ χυλός , ἀλλ ᾗ μόνον σῶμα , τὸ γὰρ ᾗ χυλὸς εἴσεται ἡ γεῦσις 0 ·
καὶ ὁ ἀτμός , ᾗ μὲν ἀτμός , ὑπὸ ῥινῶν ἐξετασθήσεται , ᾗ δὲ σῶμα , καὶ πρὸς ὀφθαλμῶν 0 1 2 ·
καὶ τὰ ἄλλα ταύτῃ δοκιμασθήσεται .
φωνὴ δὲ οὔ θ ὡς ἀκουστὸν οὔ θ ὡς σῶμα , εἰ δὴ καὶ σῶμά ἐστιν , ὁρατὸν εἶναι πέφυκεν , ἀλλὰ δύο ταῦτα τῶν ἐν ἡμῖν ἀόρατα , νοῦς καὶ λόγος 0 .
ἀλλὰ γὰρ οὐχ ὅμοιον τὸ ἡμέτερον ἠχεῖον τῷ θείῳ φωνῆς ὀργάνῳ 0 ·
τὸ μὲν γὰρ ἡμέτερον ἀέρι κίρναται καὶ πρὸς τὸν συγγενῆ τόπον καταφεύγει , τὰ ὦτα , τὸ δὲ θεῖον ἀκρατοῦς καὶ ἀμιγοῦς ἐστι λόγου , φθάνοντος μὲν ἀκοὴν διὰ λεπτότητα , ὁρωμένου δὲ ὑπὸ ψυχῆς ἀκραιφνοῦς διὰ τὴν ἐν τῷ βλέπειν ὀξύτητα .
Οὐκοῦν μετὰ τὴν ἀπόλειψιν τῶν θνητῶν πρώτην ὁ θεὸς χαρίζεται τῇ ψυχῇ δωρεάν , ὡς ἔφην , ἐπίδειξιν καὶ θεωρίαν τῶν ἀθανάτων , δευτέραν δὲ τὴν εἰς πλῆθος ὁμοῦ καὶ μέγεθος τῶν ἀρετῆς δογμάτων ἐπίδοσιν ·
„ καὶ ποιήσω σε εἰς ἔθνος μέγα “ , διὰ μὲν τοῦ ἔθνους τὸ πλῆθος , διὰ δὲ τοῦ μεγάλου τὴν πρὸς τὸ ἄμεινον αὔξησιν παραλαμβάνων .
τὴν δὲ τοῦ ποσοῦ καθ ἑκάτερον εἶδος , τό τε ἐν μεγέθει καὶ τὸ ἐν πλήθει , παραύξησιν διασυνίστησι καὶ ὁ τῆς Αἰγύπτου βασιλεύς ·
„ ἰδοὺ “ γάρ φησι „ τὸ γένος τῶν υἱῶν Ἰσραὴλ μέγα πλῆθος “  Exod .
1 , 9  , ἐπειδή γε ἀμφότερα τῷ ὁρατικῷ τοῦ ὄντος γένει προσμαρτυρεῖ , ὡς πληθύν τε καὶ μέγεθος κτησαμένῳ , τὰ περὶ τὸν βίον καὶ λόγον κατορθώματα 0 .
οὐ γάρ , ὅπερ ἄν τις τὸν ἐν τοῖς ὀνόμασιν εἱρμὸν διαφυλάττων , πολὺ πλῆθος , ἀλλὰ μέγα εἶπεν , εἰδὼς τὸ πολὺ καθ αὑτὸ ἀτελὲς μέγεθος , εἰ μὴ προσλάβοι δύναμιν νοήσεως καὶ ἐπιστήμης 0 .
τί γὰρ ὄφελος πολλὰ μὲν θεωρήματα παραλαμβάνειν , ἕκαστον δὲ αὐτῶν εἰς τὸ ἁρμόττον μέγεθος μὴ συναυξῆσαι 0 ;
οὐ δὲ γὰρ ἀγρὸς τέλειος , ᾧ μυρία μὲν ὅσα ἐνυπάρχει φυτὰ χαμαίζηλα , τέλειον δὲ μηδὲν ἔρνος γεωργικῇ τέχνῃ συνανέβλαστεν ἤδη καρποτοκεῖν δυνάμενον 0 1 .
τοῦ δὲ μεγέθους καὶ πλήθους τῶν καλῶν ἀρχὴ καὶ τέλος ἡ ἀδιάστατος περὶ θεοῦ μνήμη καὶ ἡ κατάκλησις τῆς ἀπ  αὐτοῦ συμμαχίας πρὸς τὸν ἐμφύλιον καὶ συγκεχυμένον καὶ συνεχῆ τοῦ βίου πόλεμον 0 ·
λέγει γὰρ „ ἰδοὺ λαὸς σοφὸς καὶ ἐπιστήμων τὸ ἔθνος τὸ μέγα τοῦτο ·
ὅτι ποῖον ἔθνος μέγα , ᾧ ἐστι θεὸς ἐγγίζων ὡς κύριος ὁ θεὸς ἡμῶν ἐν πᾶσιν οἷς ἂν αὐτὸν ἐπικαλεσώμεθα “  Deut 0 .
οὐκοῦν ὅτι καὶ πρὸς βοήθειαν δύναμις ἀρωγὸς εὐτρεπὴς ἐφεδρεύει παρὰ θεῷ καὶ αὐτὸς ὁ ἡγεμὼν ἐγγυτέρω πρόσεισιν ἐπ ὠφελείᾳ τῶν ἀξίων ὠφελεῖσθαι , δεδήλωται .
τίνες δ οἱ τούτων ἐπάξιοι τυγχάνειν εἰσίν ;
ἢ δῆλον ὅτι οἱ σοφίας καὶ ἐπιστήμης ἐρασταὶ πάντες 0 1 ;
οὗτοι γάρ εἰσιν ὁ σοφὸς καὶ ἐπιστήμων , ὃν εἶπε , λεώς , ὧν ἕκαστος μέγας εἰκότως ἐστίν , ἐπειδὴ μεγάλων ὀρέγεται , ἑνὸς δὲ καὶ λίαν ὑπερβαλλόντως , τοῦ μὴ διαζευχθῆναι θεοῦ τοῦ μεγίστου , ἀλλὰ τὴν πρόσοδον αὐτοῦ συνεγγίζοντος σταθερῶς ἄνευ καταπλήξεως ὑπομεῖναι 0 .
οὗτος ὁ ὅρος ἐστὶ τοῦ μεγάλου λεώ , τὸ τῷ θεῷ συνεγγίζειν ἢ „ ᾧ θεὸς συνεγγίζει “ 0 .
ὁ μὲν δὴ κόσμος καὶ ὁ κοσμοπολίτης σοφὸς πολλῶν καὶ μεγάλων ἀγαθῶν ἀναπέπλησται , ὁ δὲ ἄλλος ἀνθρώπων ὅμιλος πλείοσι μὲν κέχρηται κακοῖς , ἀγαθοῖς δὲ ἐλάττοσι ·
σπάνιον γὰρ ἐν πεφυρμένῳ καὶ συγκεχυμένῳ βίῳ τὸ καλόν 0 .
διόπερ ἐν χρησμοῖς ᾄδεται ·
„ οὐχ ὅτι πολυπληθεῖτε παρὰ πάντα τὰ ἔθνη , προείλετο κύριος ὑμᾶς καὶ ἐξελέξατο  ὑμεῖς γάρ ἐστε ὀλιγοστοὶ παρὰ πάντα τὰ ἔθνη  , ἀλλὰ παρὰ τὸ ἀγαπᾶν κύριον ὑμᾶσ “  Deut .
εἰ γάρ τις βουληθείη τὸν ὄχλον μιᾶς ψυχῆς ὥσπερ κατὰ ἔθνη διανεῖμαι , πολλὰς μὲν ἂν εὕροι τάξεις ἀκοσμούσας , ὧν ἡδοναὶ ἢ ἐπιθυμίαι ἢ λῦπαι ἢ φόβοι ἢ πάλιν ἀφροσύναι καὶ ἀδικίαι καὶ αἱ τούτων συγγενεῖς καὶ ἀδελφαὶ ταξιαρχοῦσι , μίαν δὲ αὐτὸ μόνον εὖ διακεκοσμημένην , ἧς ὁ ὀρθὸς λόγος ἀφηγεῖται 0 .
παρὰ μὲν οὖν ἀνθρώποις τὸ ἄδικον πλῆθος πρὸ ἑνὸς τοῦ δικαίου προτετίμηται , παρὰ δὲ τῷ θεῷ τὸ σπάνιον ἀγαθὸν πρὸ μυρίων ἀδίκων 0 ·
ᾧ καὶ παραγγέλλει μηδέποτε τοιούτῳ συναινέσαι πλήθει ·
„ οὐκ ἔσῃ “ γάρ φησι „ μετὰ πολλῶν ἐπὶ κακίᾳ “  Exod .
ἆρ οὖν μετ ὀλίγων χρή ;
μετ οὐδενὸς μὲν οὖν φαύλου  εἷς δ ὢν ὁ φαῦλος πολύς ἐστι κακίαις , ᾧ συντάσσεσθαι μεγίστη ζημία  0 ·
τ οὐναντίον γὰρ ἀνθίστασθαι καὶ πολεμεῖν ἀκαταπλήκτῳ χρωμένους δυνάμει προσήκει .
„ ἐὰν “ γάρ φησιν „ ἐξέλθῃς εἰς πόλεμον ἐπὶ τοὺς ἐχθρούς σου καὶ ἴδῃς ἵππον “ , τὸ ὑπέραυχον καὶ σκιρτητικὸν πάθος ἀφηνιάζον , „ καὶ ἀναβάτην “ , τὸν ἐποχούμενον αὐτῷ φιλοπαθῆ νοῦν , „ καὶ λαὸν πλείονά σου “ , τοὺς ζηλωτὰς τῶν εἰρημένων φαλαγγηδὸν ἐπιόντας , „ οὐ φοβηθήσῃ ἀπ αὐτῶν “ ·
εἷς γὰρ ὢν ἑνὶ τῷ πάντων ἡγεμόνι χρήσῃ συμμάχῳ , „ ὅτι κύριος ὁ θεός σου μετὰ σοῦ “  Deut 0 .
τούτου γὰρ ἡ σύνοδος καθαιρεῖ πολέμους , εἰρήνην ἀνοικοδομεῖ , τὰ πολλὰ καὶ συνήθη κακὰ ἀνατρέπει , τὸ σπάνιον καὶ θεοφιλὲς γένος ἀνασῴζει , ᾧ πᾶς ὁ γενόμενος ὑπήκοος μισεῖ καὶ βδελύττεται τὰ τῶν γεωδεστέρων στίφη .
„ ἃ γὰρ πολυπληθεῖ “ φησί " ποσὶν ἐν πᾶσι τοῖς ἑρπετοῖς τοῖς ἕρπουσιν ἐπὶ τῆς γῆς , οὐ φάγεσθε , ὅτι βδελύγματά ἐστιν “  Lev .
ἀλλ οὐ μίσους ἐστὶν ἐπαξία ψυχὴ μὴ καθ ἓν μέρος ἀλλὰ κατὰ πάντα ἢ τὰ πλεῖστα βαίνουσα ἐπὶ τὴν γῆν καὶ τὰ σώματος περιλιχνεύουσα καὶ συνόλως εἰς τὰς οὐρανοῦ θείας περιόδους ἀνακῦψαι μὴ δυναμένη ;
καὶ μὴν ὥσπερ τὸ πολύπουν , οὕτως καὶ τὸ ἄπουν ἐν ἑρπετοῖς ψεκτόν , τὸ μὲν διὰ τὴν λεχθεῖσαν αἰτίαν , τὸ δ ὅτι ὅλον δι ὅλων πέπτωκεν ἐπὶ γῆν , ὑπ οὐδενὸς ἀλλ οὐδ  ἐπὶ τὸ βραχύτατον ἐξαιρόμενον 0 1 ·
πάντα γὰρ τὸν πορευόμενον ἐπὶ κοιλίαν ἀκάθαρτον εἶναί φησι  ibid .
, τὸν τὰς τῆς γαστρὸς ἡδονὰς μεταδιώκοντα αἰνιττόμενος 0 .
ἔνιοι δὲ προσυπερβάλλοντες οὐ μόνον τῷ τῆς ἐπιθυμίας ἐχρήσαντο γένει , ἀλλὰ καὶ τὸ ἀδελφὸν αὐτῇ πάθος , τὸν θυμόν , προσεκτήσαντο , βουληθέντες ὅλον τὸ τῆς ψυχῆς ἄλογον ἐκζωπυρῆσαι μέρος , τὸν δὲ νοῦν διαφθεῖραι ·
τὸ γὰρ εἰρημένον λόγῳ μὲν ἐπὶ ὄφεως , ἔργῳ δὲ ἐπὶ παντὸς ἀλόγου καὶ φιλοπαθοῦς ἀνθρώπου χρησμὸς ὡς ἀληθῶς ἐστι θεῖος 0 ·
„ ἐπὶ τῷ στήθει καὶ τῇ κοιλίᾳ πορεύσῃ “  Gen .
περὶ μὲν γὰρ τὰ στέρνα ὁ θυμός , τὸ δὲ ἐπιθυμίας εἶδος ἐν κοιλίᾳ 0 1 .